狼人開電視

《狼人開電視》係香港奇妙電視有限公司製作嘅遊戲節目。由李尚正、游敏主持，每集會請嘉賓上去玩「狼人殺」遊戲。節目由2020年4月12號到2020年6月14號，逢禮拜日 22:30－23:00，喺香港開電視首播。

賽制
節目入面有18位玩家，有啲係玩開呢個遊戲嘅「高端」玩家，其餘係網絡紅人。每集節目會玩一鋪「狼人殺」遊戲，每鋪9位玩家，抽牌分配做「狼人」陣營或者「好人」陣營，只要一個陣營消滅晒對家陣營嘅所有玩家，嗰個陣營就贏。

頭8隻係畀18位玩家輪流玩，每人玩四鋪，得分最高嘅8位同最低嘅8位，會喺最後2集「終極狼人殺大賽」，分別競逐「狼人殺之神」或者「狼人殺之鬼」嘅稱號。

每集一覽

有線寬頻 i-CABLE - 狼人開電視

電視節目變遷 

2020年奇妙電視節目